CELEX: 32016D2233
Language: fi
Date: 2016-12-06 00:00:00
Title: Neuvoston päätös (YUTP) 2016/2233, annettu 6 päivänä joulukuuta 2016, Kuubaa koskevan yhteisen kannan 96/697/YUTP kumoamisesta

13.12.2016   
            
            
               FI
            
            
               Euroopan unionin virallinen lehti
            
            
               LI 337/41
            
         NEUVOSTON PÄÄTÖS (YUTP) 2016/2233,
   annettu 6 päivänä joulukuuta 2016,
   Kuubaa koskevan yhteisen kannan 96/697/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 2 päivänä joulukuuta 1996 yhteisen kannan 96/697/YUTP (1), jossa määritellään unionin kanta ja tavoitteet sen suhteissa Kuubaan.
            
         
               (2)
            
            
               Yhteisessä kannassa 96/697/YUTP on säädetty mahdollisuudesta neuvotella yhteistyösopimus Kuuban kanssa.
            
         
               (3)
            
            
               Helmikuun 10 päivänä 2014 neuvosto ja neuvostossa kokoontuneet jäsenvaltioiden hallitusten edustajat valtuuttivat komission aloittamaan neuvottelut Kuuban tasavallan kanssa poliittisesta vuoropuhelusta ja yhteistyösopimuksesta.
            
         
               (4)
            
            
               Neuvottelut saatettiin menestyksekkäästi päätökseen ja Euroopan unionin ja sen jäsenvaltioiden sekä Kuuban tasavallan välinen poliittista vuoropuhelua ja yhteistyötä koskeva sopimus, jäljempänä ’sopimus’, parafoitiin 11 päivänä maaliskuuta 2016.
            
         
               (5)
            
            
               Sopimus muodostaa uuden oikeudellisen kehyksen sen osapuolten välisille suhteille.
            
         
               (6)
            
            
               Yhteinen kanta 96/697/YUTP olisi sen vuoksi kumottava,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan yhteinen kanta 96/697/YUTP.
   2 artikla
   Tämä päätös tulee voimaan 12 päivänä joulukuuta 2016.
   
      Tehty Brysselissä 6 päivänä joulukuuta 2016.
      
         
            Neuvoston puolesta
         
         
            Puheenjohtaja
         
         P. KAŽIMÍR
      
   
   
      (1)  Yhteinen kanta 96/697/YUTP, 2 päivältä joulukuuta 1996, jonka neuvosto on määritellyt Euroopan unionista tehdyn sopimuksen J.2 artiklan perusteella Kuubasta (EYVL L 322, 12.12.1996, s. 1).